Սթորի Մասգրեյվ

**Ֆրանկլին Սթորի Մուսգրեյվ** ( ; սեռ. օգոստոսի 19, 1935, Բոստոն ), ամերիկացի բժիշկ և ՆԱՍԱ-ի նախկին տիեզերագնաց։ Մասնակցել է տիեզերական վեց թռիչքի։ Աստղանավորդ Ֆրանկլին Սթորի Մասգրեյվը միակ տիեզերագնացն է, ով մասնակցել է կառուցված բոլոր հինգ մաքոքներով թռիչքների: Նրա անունը ներառված է ամերիկացի աստղանավորդների փառքի սրահում:

## Կենսագրություն
Ծնվել է 1935 թվականի օգոստոսի 19-ին Մասաչուսեթս նահանգի Բոստոն քաղաքում,  բայց Կենտուկի նահանգի Լեքսինգտոնն է համարում իր հայրենի քաղաքը: 1953 թվականին ավարտել է Մասաչուսեթս նահանգի Սաութբորո քաղաքի  Սուրբ Մարկոսի դպրոցը; 1958 թվականին՝ Սիրակուզայի համալսարանը՝ ստանալով մաթեմատիկայի և վիճակագրության բակալավրի աստիճան, 1959 թվականին՝ Լոս Անջելեսի Կալիֆոռնիական համալսարանը՝ ձեռք բերելով գործառնությունների վերլուծության և համակարգչային ծրագրավորման ոլորտում գործնական վարչարարության  մագիստրոսի աստիճան: 1964 թվականին Կոլումբիայի համալսարանից ստացել է բժշկագիտության դոկտորի, 1966 թվականին՝ Կենտուկիի համալսարանից՝ ֆիզիոլոգիայի և կենսաֆիզիկայի ոլորտում բնագիտության մագիտրոսի, 1987 թվականին՝ Հյուստոնի համալսարանից՝ հումանիտար գիտությունների մագիստրոսի աստիճան.

## Տիեզերական թռիչքներ
Որպես թռիչքի մասնագետ՝ Ֆրանկլին Մասգրեյվը մասնակցել է վեց առաքելությունների:

* Սերիական համարը - 117 (54)
* Քանակը - 6
* Տիեզերական թռիչքներում անցկացրած ժամանակի հանրագումարը - 53 օր 10 ժամ 4 րոպե 45 վայրկյան
* Բաց տիեզերք դուրս գալը - 4 անգամ ;
* Բաց տիեզերքում կատարած աշխատանքների ընդհանուր տևողությունը - 25 ժամ 52 րոպե

# STS-6 - առաջին թռիչքը. 1983 թվականի ապրիլի 4-ից 9-ը, որպես մասնագետ։
# STS-51F - երկրորդ թռիչքը. 1985 թվականի հուլիսի 29-ից օգոստոսի 6-ը, որպես մասնագետ
# STS-33 - երրորդ թռիչքը. 1989 թվականի նոյեմբերի 23-ից 28-ը, որպես մասնագետ
# STS-44 - չորրորդ թռիչքը. 1991 թվականի նոյեմբերի 24-ից դեկտեմբերի 1-ը, որպես մասնագետ
# STS-61 - հինգերորդ թռիչքը. 1993 թվականի դեկտեմբերի 2-ից 13-ը, որպես մասնագետ
# STS-80 - վեցերորդ թռիչքը. 1996 թվականի նոյեմբերի 19-ից դեկտեմբերի 7-ը, որպես մասնագետ։ Այս թռիչքով 61-ամյա Սթորի Մասգրեյվը դարձավ ամենատարեց տիեզերագնացն աշխարհում: Նրա սահմանած յուրօրինակ ռեկորդը  1998 թվականի հոկտեմբեր-նոյեմբերին գերազանցեց 77-ամյա Ջ. Գլենը։

Ֆրանկլին Մասգրեյվը  չորս անգամ դուրս է եկել բաց տիեզերք. մեկը՝ STS-6-ի թռիչքի ժամանակ՝ 1983 թ. ապրիլի 6-ին, 3 ժամ 50 րոպե տեւողությամբ, և երեքը՝ STS-61-ի թռիչքի ժամանակ, դեկտեմբերի 5-ին՝` 7 ժամ 54 րոպե, դեկտեմբերի 7-ին` 6 ժամ 47 րոպե, դեկտեմբերի 12-ին` 7 ժամ 21 րոպե տևողությամբ:

## Անձնական կյանք
Սթորի Մասգրեյվն ունեցել է յոթ երեխա, որոնցից մեկը մահացել է: Նրա սիրած զբաղմունքները՝ հոբբիները, ներառում են շախմատը, օդագնացությունը, այգեգործությունը, գրաքննադատությունը, պոեզիան, միկրոհամակարգիչները, պարաշյուտային սպորտը, լուսանկարչությունը, ընթերցանությունը, վազքը, սկուբա դայվինգը, ճախրասավառնումը:

1990-ական թվականների սկզբներին Մասգրեյվը հետապնդման է ենթարկվել շիզոֆրենիկ մի կնոջ՝ Մարգարետ Մերի Ռեյի կողմից, ով նախկինում բանտ էր ընկել կատակերգակ Դեյվիդ Լեթերմանին հետապնդելու պատճառով:

## Պարգևներ

*ԱՄՆ-ի ռազմաօդային ուժերի հետդոկտորական աստիճան (1965–1966)
*Սրտի ազգային ինստիտուտի հետդոկտորական աստիճան (1966–1967)
*Reese Air Force Base Commander's Trophy (1969)
*«Տարվա օդագնաց» կոչում (1974 և 1983 թթ.)
*Նվաճումների ամերիկյան ակադեմիայի *Ոսկե ափսե* մրցանակ (1994)
*Տիեզերագնացության միջազգային փառքի սրահ (1995)
*Օդագնացության ազգային փառքի սրահ (2022)

## Ծանոթագրություններ

## Արտաքին հղումներ
*Astronautix biography of Story Musgrave
*Spacefacts biography of Story Musgrave
*Musgrave at Spaceacts
*Musgrave at Encyclopedia of Science
*About Story Musgrave
*
*Musgrave at International Space Hall of Fame
*Story Musgrave Interview On His Abusive Childhood And Motivation
*

Կատեգորիա:1935 ծնունդներ
Կատեգորիա:20-րդ դարի ամերիկացի մաթեմատիկոսներ
Կատեգորիա:ԱՄՆ-ի օդաչուներ
Կատեգորիա:Ամերիկացի աստղագնացներ
Կատեգորիա:Ամերիկացի բժիշկներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի քիմիկոսներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բոստոն քաղաքում ծնվածներ
Կատեգորիա:Կոլումբիայի համալսարանի շրջանավարտներ
Կատեգորիա:Սիրաքյուսի համալսարանի շրջանավարտներ
Կատեգորիա:Օգոստոսի 19 ծնունդներ